**ПРОЕКТНА ЗАДАЧА ToR 04/2017**

**1 ЕКСПЕРТ ЗА АНАЛИЗА НА ПЕРЦЕПЦИЈАТА ЗА МЕДИУМИТЕ ОД СТРАНА НА ГРАЃАНИТЕ И НИВНАТА ДОВЕРБА ВО МЕДИУМИТЕ ВО РМ**

**И 1 ЕКСПЕРТ ЗА АНАЛИЗА НА ЕТИЧКОТО И ПРОФЕСИОНАЛНО НОВИНАРСТВО И МЕДИУМСКАТА ПИСМЕНОСТ ВО РМ**

1. **ВОВЕД**
   1. **Позадина на задачата**

„Истражувачко новинарство – чувар на демократијата и човековите права“ е проект чија што генерална цел е да ги зајакне медиумите и граѓанските организации и да овозможи амбиент за остварување на слободата на изразување и медиумски интегритет како клучен елемент за понатамошна поддршка на Р.М. во процесот на пристапување во Европска Унија (ЕУ). Специфични цели на проектот се:

1. да се подобрат условите за квалитетно истражувачко новинарство кое ќе биде достојно за доверба и на располагање на граѓаните во областа на човековите права и судството (Поглавје 23 и 24 од правото на ЕУ);
2. Да се зголемат капацитетите на граѓанските организации кои работат во областа на слободата на изразување и медиумите, подобрување на нивното влијание врз процесот на креирање политики во однос на слободата на медиумите и да се подобри нивната соработка преку воспоставување на платформа за дијалог;
3. Да се придонесе кон овозможување на правна, регулативна и политичка клима за остварување на слободата на изразување и медиумскиот интегритет.

Во насока на остварувањето на поставените цели, согласно проектот ќе бидат преземени повеќе проектни активности, кои се очекува дека ќе ги дадат следниве резултати:

1. Подобрени услови кои ќе обезбедат квалитет во истражувачкото новинарство преку современи/иновативни пристапи во областа на човековите права и судството (Поглавје 23 и 24);
2. Зголемен медиумски интегритет и зголемена професионалноста на новинарите и медиумските здруженија;
3. Зголемени капацитетите на граѓанските организации кои работат во областа на слободата на изразување и медиумите;
4. Засилено влијание врз процесот на креирање политики кои се однесуваат на слободата на медиумите, како и подобрување на нивната соработка преку воспоставена платформа за дијалог;
5. Стимулирана побарувачка на квалитетно новинарство од страна на јавноста;
6. Зголемена медиумска писменост и разбирањето на улогата на професионалното и етичкото новинарство во off-line и онлајн медиумите;
7. Континуитет на усвоените политики и законски предлози во согласност со начелата на ЕУ за „квалитет на законот" предвидени во судската пракса на Eвропскиот суд за човекови права (ЕСЧП) и индикаторите наведени во резолуциите на Советот на Европа кои ги лоцираат недостатоците.
   1. **Позадина на проектот „Истражувачко новинарство – чувар на демократијата и човековите права“**

Проектот „Истражувачко новинарство – чувар на демократијата и човековите права“ е финансиран од Делегацијата на ЕУ во Македонија во рамките на програмата *IPA Civil Society Facility and Media Programme 2014* и кофинансиран од Британската амбасада во Скопје*,* и е спроведуван од страна на Центарот за управување со промени во партнерство со Институтот за човекови права. Проектот е фокусиран на имплементацијата на целите утврдени во Повикот за предлози и тоа: да се зголеми влијанието на граѓанските организации и да се подобри интегритетот на медиумите преку нивно вклучување во јавните политики што ќе придонесат за понатамошен развој и унапредување на граѓанскиот дијалог, посилен и активен придонес во креирањето на политиките и активности на набљудување, како и унапредување на истражувачкото новинарство.

Активностите на проектот се внимателно поставени за да се одговори на потребата за подобрување на условите за обезбедување на квалитет во истражувачкото новинарство и да ги охрабри невладините организации, студентите по новинарство, како и сите професионални новинари, да ја практикуваат слободата на изразување и слободата на медиумите, и да го подобрат влијанието врз процесот на креирање политики во врска со истата.

**Центарот за управување со промени** (ЦУП) е главниот спроведувач на проектот и е think-tank организација лоцирана во Скопје, Македонија, која работи и имплементира проекти кои имаат за цел да придонесат за развој на македонското општество и регионот. ЦУП промовира разбирање и ненасилни промени и се фокусира на меки мерки и политики кои им помагаат на различни ентитети да ги прифатат општествените промени како нормални ситуации и да ги претворат во позитивни резултати. ЦУП има повеќе години работно искуство со различни државни институции, граѓански организации во Македонија и широка соработка со граѓанскиот и бизнис секторот дома и во странство.

**Институтот за човекови права** (ИЧП) е партнер во имплементацијата на проектот и е здружение на граѓани лоцирано во Скопје, основано во 2009г. со цел промовирање, унапредување и заштитата на човековите права и слободи преку континуирана едукација на професионалната јавност и анализа на состојбите, организирање на стручни дискусии во рамките на правната професија и дискусии за општата јавност со цел зајакнување на капацитетите и механизмите за промовирање, гарантирање и заштита на човековите слободи и права. ИЧП ги остварува своите активности во соработка со државни органи и институции, граѓански организации од Р.М. како и регионални и меѓународни институции и организации од областа на заштитата на човековите права.

**2. РАМКА НА ЗАДАЧАТА**

**2.1. Цел на мисијата/задачата**

Генералната цел на задачата е да се обезбеди овозможувачка и поддржувачка средина за истражувачко новинарство во еден поврзан и меѓусебно зависен свет и што поголем број граѓани да бидат запознаени и свесни за придобивките и потребата од слободата на изразување.

Конкретната цел на задачата е да се ангажираат двајца експерти кои ќе подготват анализа за довербата на граѓаните во медиумите по претходно добиени квантитативни резултати од спроведена анкета, како и анализа за професионализмот и етичките стандарди во новинарството врз основа на резултати добиени од истражување спроведено меѓу новинари. Анкетата и истражувањето ќе се спроведат од независна истражувачка куќа, која ќе подготви и преглед на резултатите, како претходен процес на анализата.

**2.2. Очекувани резултати и активности на мисијата**

**Од експертите кои ќе бидат ангажирани се очекува да ги испорачаат следниве резултати:**

а) Да подготват методологија и концепт на анализата која всушност ќе се состои од два дела: еден за состојбата и довербата во медиумите и друг за професионалноста на новинарите.

б) Да ја подготват целокупната анализа со заедничка работа/распределба на работата врз основа на квантитативните резултати добиени од:

1. Телефонска анкета за довербата во медиумите спроведена на репрезентативен примерок во општата популација, спроведена од независна истражувачка куќа,
2. Теренско истражување меѓу новинарите за професионалноста на новинарите, спроведено од независна истражувачка куќа,
3. Теоретски осврт на темите,
4. Застапеноста и состојбата со истражувачкото новинарство во медиумите во РМ,
5. Застапеноста на новинарството кое нуди решенија (solution journalism) во медиумите во РМ,
6. Компаративна анализа на состојбата на медиумите на национално и меѓународно ниво.

в) Да подготват наоди и заклучоци врз основа на квантитативните резултати и квалитативната анализа, да ги вклучат истите во анализата во вид на инфографици/визуелни прикази, како и да подготват препораки од анализата.

г) Да ја презентираат анализата на јавен настан кој ќе се организира во рамки на проектот „Истражувачко новинарство чувар на демократијата и човековите права“.

**2.3. Испорака на очекуваните резултати**

|  |  |  |  |
| --- | --- | --- | --- |
| Резултат | Опис | Кога | Со кого |
| 2.2. а) | Подготвена методологија и концепт на анализата | Април 2017 | ЦУП проектен менаџер  ИЧП проектен координатор  ИЧП проектен асистент – организатор на настани |
| 2.2. б) | Дополнителна обработка на добиените резултати од анкетата и истражувањето на состојбите кои се опфатени во истражувањето | април - јуни 2017 | ЦУП проектен менаџер  ИЧП проектен координатор  ИЧП проектен асистент – организатор на настани |
| 2.2. б) и в) | Подготвена анализа со наоди, заклучоци и препораки | мај - јуни 2017 | ЦУП проектен менаџер  ИЧП проектен координатор  ИЧП проектен асистент – организатор на настани |
| 2.2. г) | Презентација на анализата вклучувајќи ги наодите, заклучоците и препораките | Јуни - октомври 2017 | ЦУП проектен менаџер  ИЧП проектен координатор  ИЧП проектен асистент – организатор на настани |

***ЦУП го задржува правото на измена на временската рамка за испораката на нарачаните услуги од страна на добавувачот во зависност од претходно реализираните активности кои се во рамките на овој проект.***

**3. ОРГАНИЗАЦИЈА**

**3.1 Експерти**

Експертите кои ќе бидат ангажирани да ги спроведат предвидените активности и да ги постигнат предвидените резултати треба да ги исполнуваат следните услови:

* Високо обрaзование, најмалку магистерски студии во соодветната област (новинарство, комуникации или друга соодветна област);
* Професионално искуство во областите новинарство, медиуми или комуникации од најмалку 5 години;
* Практично искуство во најмалку 1 научно-истражувачки труд во соодветна област (новинарство, медиуми, комуникации и сл.).

**3.3. Временска рамка (денови) на активноста по експерт**

|  |  |
| --- | --- |
| **Фаза** | **Вкупно денови за еден експерт** |
| Методологија/подготовка | 1 |
| Подготовка на анализата | 5 |
| Подготовка на препораки | 1 |
| Презентирање во јавност | 1 |
| **Вкупно (максимум)** | **8** |

Планиран краен рок за извршување на задачите е ноември 2017 година.

**3.4. Логистика**

За спроведување на активностите од страна на проектниот тим на ИЧП и ЦУП ќе биде обезбедена следнава поддршка:

ЦУП проектен менаџер – достапен во текот на целата мисија

ИЧП проектен координатор – достапен во текот на целата мисија

ИЧП проектен асистент- организатор на настани- достапен во текот на целата мисија.

**3.5 Плаќање**

Плаќањето ќе биде извршено 50% по потпишувањето на договорот за услуга и 50% по целосно извршување на услугите предвидени во овој повик.

**3.6. Библиографија и документација**

Во функција на успешно извршување на задачата на експертите ќе им биде ставена на располагање сета потребната документација со која располагаат ИЧП и ЦУП.